kardosdrur/scandi-wiki huggingface dataset:
John Kennedy Toole

John Kennedy Toole (født 17. december 1937, død 26. marts 1969) var amerikansk forfatter fra New Orleans, Louisiana. Han er mest kendt for romanen A Confederacy of Dunces, på dansk Fjolsernes Forbund. Selvom mange indenfor den litterære verden fandt hans skriveevner prisværdige blev Toole’s romaner ikke anerkendt i hans livstid. Efter paranoia og depression, til dels grundet hans manglende litterære anerkendelse, begik han selvmord i en alder af 31 år.

Toole blev født i en middelklassefamilie i New Orleans. Fra en ung alder lærte hans mor ham at sætte pris på kultur. Moderen var dybt involveret i hans gøren og laden gennem det meste af hans liv, hvilket til tider gjorde deres forhold besværligt. Med opmuntring fra sin mor skrev Toole sin første roman, The Neon Bible, som 16-årig.

Toole modtog et akademisk legat til Tulane University. Da han havde gradueret fra Tulane, studerede han engelsk på Columbia University i New York samtidig med at han underviste på Hunter College. Hans studier blev afbrudt, da han blev indkaldt til hæren for at lære puertoricanske rekrutter engelsk i San Juan. Efter at være blevet forfremmet benyttede hans sit private kontor til at begynde at skrive A Confederacy of Dunces, som han færdiggjorde i sine forældres hjem efter at frisættelse fra tjeneste.

Dunces er en roman om det uheldige liv for hovedpersonen Ignatius J. Reilly, en doven, fed, misantropisk, selvskolet elev, der bor hjemme ved sin mor. Toole baserede til dels Reilly på hans college professor ven Bob Byrne. Byrne's sjuskede, excentriske opførsel var alt andet end professoral og Reilly var et spejl af ham i dette aspekt. Karakteren var også baseret på Toole selv og adskillige personlige oplevelser tjente som inspiration for passager i romanen.

Toole indsendte Dunces til forlaget Simon & Schuster, hvor den nåede Robert Gottlieb. Gottlieb anså Toole for talentfuld, men fandt dybest set den komiske roman meningsløs. På trods af adskillige revisioner forblev han utilfreds og da bogen blev afvist af en anden litterær figur skrinlagde han projektet med at udgive bogen. Toole forlod hjemmet for at rejse rundt i landet, da han led af depression og forfølgelsesangst. Han endte sit liv i Mississippi ved at føre en haveslange fra biludstødningen til kabinen. Nogle år senere henledte moderen forfatteren Walker Percy’s opmærksomhed på manuskriptet til Dunces og denne fik sendt bogen i trykken. I 1981 blev Toole posthumt tildelt Pulitzer prisen for fiktion.

Romanforfattere fra USA
Amerikanere i 1900-tallet
Den nye jødiske begravelsesplads i Łódź

Den nye jødiske begravelsesplads i Łódź (polsk Nowy Cmentarz Żydowski) blev grundlagt i 1892 i den sydlige del af bydelen Bałuty, afgrænset af gaderne Bracka, Zagajnikowa, Zmienna og Inflancka. Den er med sine 42,5 ha og mellem 180.000 og 230.000 grave Europas største jødiske nekropolis.

Izrael Poznański købte i 1891 et område på over 10 ha af Juliusz Heinzel, hvor han planlagde at lægge begravelsespladsen. Den nye begravelsesplads ved Brackagaden skulle erstatte den gamle ved Wesołagaden. I 1898 blev Polens største lighus åbnet ved begravelsespladsen efter tegninger af Adolf Zeligson. I 1956 blev der rejst et monument over Łódźghettoens ofre ved begravelsespladsen. Ved siden af lighuset fandtes før i tiden også en lille synagoge og en mikve.

Den nye jødiske begravelsesplads deles i en østlig (2 ha) og vestlig (40,5 ha) del af en indvendig mur. Begravelsespladsen domineres hovedsageligt af gravstene, dog dækkes området ved Hovedalléen også af familiegrave. Ved denne representative allé ligger også Izrael Poznańskis monumentale mausoleum, verdens største jødiske gravsten.

Også andre store forretningsmænd fra Łódź' grave findes på begravelsespladsen, blandt andet familierne Barciński, Jarociński, Katsenberg, Kon, Prussak, Rosenblatt, Silberstein og Stiller. Ved Brackagaden finder man desuden gravene for maleren Stanisław Heyman, lægen Seweryn Sterling, rabbineren Eliasz Chaim Majzel, underrabbineren Mojżesz Eliasz Halpern, lægen Władysław Pinkus og forretningsmanden Herman Konsztat. Man kan også finde Artur Rubinsteins forældres grav, Artur Szyks og Julian Tuwims grave.

I 1980 blev begravelsespladsen indskrevet i seværdighedsregistret, og siden er renoveringsarbejdet blevet intensiveret. Blandt andet er Ghettomarken, lighuset og Izrael Poznańskis mausoleum blevet totalrestaureret.

Litteratur 
 The Golden Book of Łódź, Bonechi-Galaktyka 2006 
 Podolska, Joanna; Walicki, Jacek, A guide to the jewish cemetery in Łódź, Oficyna Bibliofilów, Łódź 2001 

Bygninger, konstruktioner og anlæg i Łódź
Begravelsespladser
Izrael Poznańskis mausoleum

Izrael Poznańskis mausoleum () ligger på Den nye jødiske kirkegård i Łódź. Det er verdens største jødiske gravmæle.

Det monumentale mausoleum blev bygget i grå granit og marmor i årene 1903-1905 efter tegninger af Adolf Zeligson fra det berlinske firma Cremer & Wolffenstein, som også realiserede bygningen af mausoleet. Det har en cirkulær grundplan med diameter på 9,5 m. Inde i mausoleet står to sarkofager af rød marmor (til Izrael Poznański og hans kone Leonia), lavet af Antoni Urbanowski. 

Mausoleets stenkuppel hviler på filarer og søjler i dorisk orden og er indvendigt dekoreret med en mosaik, som består af to millioner stykker lavet i Antonio Salviattis værksted. Mosaikken forestiller fire palmer og ved hver er et citat på hebraisk, som lovpriser Israels stamme. Kuppelen var desuden udsmykket med bronzeguirlander i art nouveau. I dag er det desværre kun den kæmpemæssige indskrift «Poznański» bevaret lige over indgangen. I 1993 blev der sat et dekorativt gitter ind mellem søjlerne. 

Mausoleet er så stort, at det også kaldes for Poznańskis sidste palæ.

Eksterne henvisninger 

Bygninger, konstruktioner og anlæg i Łódź
Katrin Heß

Katrin Heß (født 25 juni 1985 i Aachen) er en tysk skuespiller og model.

Filmografi (ikke komplet) 
 2008: 112 – Sie retten dein Leben
 2008–2009: Verbotene Liebe (afsnit 3106–3464)
 seit 2011: Alarm für Cobra 11 – Die Autobahnpolizei
 2011: Alles Bestens
 2011: SOKO Köln
 2011: Countdown – Die Jagd beginnt
 2012: Danni Lowinski
 2012: Die Garmisch-Cops - Traktorfahrt in den Tod
 2014–2016: Herzensbrecher – Vater von vier Söhnen
 2014: Das Traumschiff – Mauritius
 2014: Kommissar Dupin – Bretonische Verhältnisse
 2015: Einstein (tv-film)
 seit 2015: Meuchelbeck (tv-serie)
 2016: SOKO Köln (tv-serie)
 2016: Heldt (tv-serie)
 2017: Hubert und Staller - Heisser Tod

Eksterne henvisninger 
 Katrin Heß 
 

Skuespillere fra Tyskland
Tina Petersen

Tina Petersen (født 16. december 1965 i Malmø) er en dansk politiker, der er tidligere medlem af Folketinget for Dansk Folkeparti, som hun i dag repræsenterer i Svendborg Byråd 1998 - 2002/ 2009-2012. Samt Fyns Amt fra 2001 til 2005-

Hun blev valgt første gang i 2005 til Folketinget Fyns Amtskreds, og genvalgt i 2007 i Fyns Storkreds, men ikke genvalgt i 2011.

Baggrund 
Tina Petersen er født den 16. december 1965 som datter af specialskibsbygger Helge Otto Mortensen og kirketjener Ann-Marie Mortensen. Hun er født i Malmø, Sverige.

Politisk karriere 
Tina Petersen var, i 1995, med til at stifte Dansk Folkepartis Ungdom. Samme år var hun medstifter af Dansk Folkepartis lokalforening i Svendborg. I 1998 blev hun valgt til byrådet i Svendborg, hvor hun var medlem indtil 2001. - I 2001 blev hun valgt til Fyns Amtsråd - I 2003 blev hun formand for Dansk Folkepartis amtsrådsforening. I 2005 blev hun valgt til Folketinget i Odense Vestkredsen og i 2007 genvalgt i Odense Sydkredsen. Hun er medlem af Det Energipolitiske Udvalg, Finansudvalget, Socialudvalget og Udenrigsudvalget, samt handicappolitisk ordfører og udenrigs- og udviklingsbistandsordfører for Dansk Folkeparti.
- I 2009 bliver Tina Petersen igen valgt til Svendborg byråd, frem til 2013.

Kontroverser

Facebookbillede 
Den 17. april 2012 lagde  Tina Petersen et fotomanipuleret billede  på sin Facebook-profil, som  viste  to skraldeposer og to kvinder klædt i nikab, der stod ved siden af hinanden. Med billedet fulgte teksten "hehe. Husk storskrald i morgen ;))) ..." Hun er efterfølgende blevet politianmeldt 
og i juli 2013 tiltalt for at overtræde af racismeparagraffen.
I december 2013 blev hun frikendt.
Tina Petersen blev både frikendt i byretten og i landsretten

Referencer 

Folketingsmedlemmer i 2000'erne
Medlemmer af Svendborg Byråd
Folketingsmedlemmer i 2010'erne
Personer fra Malmø
Tidligere folketingsmedlemmer fra Dansk Folkeparti
Anita Christensen (politiker)

Anita Christensen (født 31. marts 1973) er tidligere folketingsmedlem for Dansk Folkeparti. Ved folketingsvalget 2007 blev hun valgt til Dansk Folkepartis 1. suppleant i Sydjyllands Storkreds men allerede to dage senere indtrådte hun som fuldgyldigt medlem efter at MEP Mogens Camre straks efter valget havde nedlagt sit mandat. Hun blev ikke genvalgt ved folketingsvalget 2011, men genindtrådte i Folketinget fra 21. juni 2014 frem til 2015 som afløser for Jørn Dohrmann da han var blevet valgt til Europa-Parlamentet.

Politisk karriere 
Anita Christensen blev valgt ind i Haderslev byråd i 2005, og var viceborgmester her indtil 2007. I 2007 blev folketingskandidat for Dansk Folkeparti i Kolding Syd-kredsen. I Folketinget er hun Dansk Folkepartis ordfører vedrørende §71-forhold, samt næstformand i §71-tilsynet. Hun er desuden medlem af Socialudvalget og Det Politisk-Økonomiske Udvalg.

Folketingsmedlemmer i 2000'erne
Folketingsmedlemmer i 2010'erne
Kommunalbestyrelsesmedlemmer fra Dansk Folkeparti
Politikere fra Danmark med dobbeltmandat
Tidligere folketingsmedlemmer fra Dansk Folkeparti
EHF Champions League 1993-94 (kvinder)

EHF Champions League 1993-94 for kvinder var den første EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. Holdene spille først to cup-runder (1/16- og 1/8-finaler). De otte vindere af 1/8-finalerne gik videre til et gruppespil, der bestod af to grupper med fire hold, hvorfra de to gruppevindere gik videre til Champions League-finalen.

Turneringen blev vundet af Hypo Niederösterreich fra Østrig, som i finalen over to kampe samlet vandt 45-39 over ungarske Vasas SC. Det danske mesterhold, GOG, repræsenterede Danmark i turneringen og blev slået ud i 1/8-finalen, hvor holdet tabte 40-42 (over to kampe) til de senere finalister fra Vasas SC.

Resultater

1/16-finaler

1/8-finaler

Gruppespil

Gruppe A

Gruppe B

Finale

Kilder / eksterne henvisninger 
European Handball Federation – 1993/94 Women's Champions League

Noter 

Håndbold i 1993
Håndbold i 1994
Sæsoner i EHF Champions League
Kvindehåndbold
Carl Svenstrup

Carl Svenstrup (født januar 1881 i Grenaa, død 17. februar 1964 Grenaa) var en dansk bibliotekar, som blev modtager af Dannebrogordenen i 1947. Han er bedst kendt for sit mangeårige arbejde med Grenaa byhistorie.

Han er primært kendt for at have skrevet det lokalhistoriske værk, Grenaa Bys Historie.

Uddannelse og historiske arbejder 
Svenstrup blev født ind i en skomager familie i Østergade i Grenaa. Han gik ud af Grenaa private Realskole som 14-årig for at komme i lære som skomager. Efter læreårene drog han på valsen bl.a. i Tyskland, men vendte hjem for at læse til lærer. I 1906 blev han færdig som lærer fra Blaagaards Seminarium og vendte tilbage til Grenaa som lærer ved sin gamle realskole.

I forbindelse med 1. verdenskrig blev den daværende bibliotekar ved Grenaa Bibliotek indkaldt og Carl Svenstrup overtog arbejdet som bibliotekar. I 1947 blev han Ridder af Dannebrog og stoppede som lærer for udelukkende at hellige sig biblioteket og "Grenaa Bys Historie",som han var påbegyndt udgivelsen af i 1933. Byhistorien har fyldt meget i Svenstrups liv, den udkom i perioden 1933-1957 og et komplet sæt indeholder 2.793 sider. Grenaa Købstad bekostede i 1951 et maleri af Svenstrup, der er påhængt på rådhuset i Grenaa. I november 1954 fratrådte han som bibliotekar og i 1958 blev han æresborger i Grenaa. Svenstrup var gift to gange og overlevede begge hustruer, fik to drenge, var aktiv vinterbader og ivrig amatørfotograf. Han døde den 17. februar 1964 på De gamles Hjem Lillegade 48 i Grenaa.

Først udkom bind B i hæfter fra 1933-1938 som 1.-6. hæfte. Så var der 500 års købstadsjubilæum i Grenaa i 1945, der udkom bind A2 og samtidig, i perioden 1939-1948, skrev og udgav Svenstrup 7.-15./16. hæfte, der udgør bind A1 "Grenaa i Fortid og Nutid". Året efter påbegyndte han udgivelsen af bind C 17.-26. hæfte. Udgivelsen af hæfterne til det bind strakte sig helt frem til 1957, men det blev også på 823 sider kun overgået af bind A1 der er på 941 sider. Efter næsten 25 års arbejde var "Grenaa Bys Historie" færdig.

Referencer

Eksterne henvisninger 
 

Bibliotekarer fra Danmark
Riddere af Dannebrog
Personer fra Grenaa
Seven

Seven henviser til forskellige artikler:
Seven (album) – engelsk progressiv rock-album
Seven and the Ragged Tiger – album fra Duran Duran
Seven Sisters – er et område i Haringey i Nordlondon, England
Seven Summits – en udfordring som omfatter bestigning af de højeste bjerge på hver af de syv kontinenter.
Seven's Travels – er et album fra rapgruppen Atmosphere
Seventh Son of a Seventh Son – er et studiealbum af heavy metal bandet Iron Maiden
Sevenoaks – er en by i Kent, England
Seven (film) er en amerikansk thriller fra 1995, instrueret af David Fincher.
EHF Champions League 1994-95 (kvinder)

EHF Champions League 1994-95 for kvinder var den anden EHF Champions League-turnering for kvinder. Turneringen blev arrangeret af European Handball Federation og havde deltagelse af 27 hold. Holdene spille først to cup-runder (1/16- og 1/8-finaler). De otte vindere af 1/8-finalerne gik videre til et gruppespil, der bestod af to grupper med fire hold, hvorfra de to gruppevindere gik videre til Champions League-finalen.

Turneringen blev for andet år i træk vundet af Hypo Niederösterreich fra Østrig, som i finalen over to kampe samlet vandt 40-36 over kroatiske Podravka Koprivnica. Det danske mesterhold, Viborg HK, repræsenterede Danmark i turneringen og blev slået ud i 1/8-finalen, hvor holdet tabte 32-45 (over to kampe) til de senere vindere fra Hypo Niederösterreich.

Resultater

1/16-finaler

1/8-finaler

Gruppespil

Gruppe A

Gruppe B

Finale 

Håndbold i 1994
Håndbold i 1995
Sæsoner i EHF Champions League
Kvindehåndbold
EHF Champions League 1995-96 (kvinder)

EHF Champions League 1995-96 for kvinder var den tredje EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. Holdene spillede først to cup-runder (1/16- og 1/8-finaler). De otte vindere af 1/8-finalerne gik videre til et gruppespil, der bestod af to grupper med fire hold, hvorfra de to gruppevindere gik videre til Champions League-finalen.

Turneringen blev vundet af Podravka Koprivnica fra Kroatien, som i finalen over to kampe samlet vandt 38-37 over de forsvarende mestre fra Hypo Niederösterreich. Det danske mesterhold, Viborg HK, repræsenterede Danmark i turneringen og formåede som det første danske hold at nå gruppespillet, hvor holdet endte på tredjepladsen i gruppe B.

Resultater

1/16-finaler

1/8-finaler

Gruppespil

Gruppe A

Gruppe B

Finale

Kilder / eksterne henvisninger 
European Handball Federation – 1995/96 Women's Champions League

Noter 

Håndbold i 1995
Håndbold i 1996
Sæsoner i EHF Champions League
Kvindehåndbold
EHF Champions League 1996-97 (mænd)

EHF Champions League 1996-97 for mænd var den fjerde EHF Champions League-turnering for mænd. Turneringen blev arrangeret af European Handball Federation og havde deltagelse af 36 hold.

I forhold til de tre tidligere udgaver af turneringen var formatet ændret, således at gruppespillet blev udvidet fra otte til seksten hold, og samtidig indførtes kvartfinaler og semifinaler. Holdene spillede først to cup-runder (1/32- og 1/16-finaler). De seksten vindere af 1/16-finalerne gik videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for andet år i træk vundet af FC Barcelona fra Spanien, som i finalen over to kampe samlet vandt 61-45 over kroatiske Badel 1862 Zagreb. Det danske mesterhold, GOG, repræsenterede Danmark i turneringen og formåede at kvalificere sig til gruppespillet, hvor holdet endte på tredjepladsen i gruppe D.

Resultater

1/32-finaler

1/16-finaler

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
European Handball Federation – 1996/97 Men's Champions League  

Håndbold i 1996
Håndbold i 1997
Sæsoner i EHF Champions League
Datagraf

Datagraf Communications A/S var en virksomhed indenfor grafisk produktion, design og kommunikation. Virksomheden eksisterede fra 1986 til 2018, hvor den skiftede navn til OTW, der er en del af Aller Koncernen.   

Bureauet leverede kommunikationsprodukter inden for analyse, strategi, magasiner, websites, sociale medier, digital markedsføring, design og virksomhedsrapporter.  

Kunderne omfattede fag- og interesseorganisationer, offentlige virksomheder og organisationer samt større private virksomheder. 

Virksomheden blev grundlagt i 1986 og i sin storhedstid havde virksomheden hovedkontor og trykkeri i Auning på Djursland og afdelinger i København, Oslo og Stockholm.   

I 2014 blev virksomheden solgt til Aller Media og indgår dermed i et af Skandinaviens største medieselskaber. nd. 

Datagraf Communications er fem gange blevet kåret som Gazelle-virksomhed af dagbladet Børsen og har vundet en lang række designpriser.

Eksterne henvisninger 
 Datagrafs hjemmeside 
Datagraf bliver til OTW 

Etableret i 1986
Grafiske virksomheder i Danmark
Musikmuseet

Musikmuseet (tidligere Musikhistorisk Museum og Carl Claudius' Samling) ligger på Rosenørns Alle 22 Sammen med Det Kongelige Danske Musikkonservatorie i København. Det rummer musikinstrumenter fra hele verden samt et bibliotek og arkiv med materiale især om instrumenter og dansk musikliv.

Museet er nu en del af Nationalmuseet.

Eksterne henvisninger 

 Musikmuseet på Nationalmuseets website 

Musikhistorie
Indre By (København)
Museer i København
Nationalmuseets afdelinger og lokationer
MTV Unplugged In New York

MTV Unplugged In New York er et akustisk livealbum af gruppen Nirvana.

Albummet er optaget den 18. november 1993 i Sony Music Studios i New York i forbindelse med TV-kanalen MTV's udsendelser af akustiske (på engelsk "unplugged") koncerter. Optagelsen blev udsendt af MTV føste gang den 14. december 1993.  Det er efter Kurt Cobains død blevet anerkendt som en af verdens bedste live-udgivelser på trods af de mange cover-numre.

DVD udgivelsen 
MTV Unplugged In New York blev udgivet på DVD mandag den 19. november 2007.

Nummerliste 
 "About a Girl" – 3:37
 "Come as You Are" – 4:13
 "Jesus Doesn't Want Me for a Sunbeam" (The Vaselines cover) – 4:37
 "The Man Who Sold the World(David Bowie cover) – 4:20
 "Pennyroyal Tea" – 3:40
 "Dumb" – 2:52
 "Polly" – 3:16
 "On a Plain" – 3:44
 "Something in the Way" – 4:01
 "Plateau"(Meat Puppets cover) – 3:37
 "Oh Me"(Meat Puppets cover) – 3:26
 "Lake of Fire"(Meat Puppets cover) – 2:56
 "All Apologies" – 4:23
 "Where Did You Sleep Last Night?"(Leadbelly cover) – 5:08

Livealbum fra 1994
Nirvana-album
Ebbe Kalnæs

Ebbe Kalnæs (født 11. juni 1948) er tidligere konsulent, fodboldtræner og tidligere medlem af Folketinget for Centrum-Demokraterne i Faaborg-Ærøskøbing Kredsen (Fyns Amtskreds) samt tidligere kommunalbestyrelsesmedlem i Ærø Kommune for Ærølisten. 

Ebbe Kalnæs blev i 1966 uddannet dekoratør, og arbejdede som sådan i bl.a. Daells Varehus. Mellem 1978 og 1989 underviste han på handelsskoler i Slagelse, Kalundborg og Ringsted/Sorø. I 1989 blev han fodboldtræner for klubben Maniitsoq/Sukkertoppen i Grønland og vandt samme år Grønlandsmesterskabet. I 1996 åbnede han Ærøskøbing- og Fåborg Røgerier. I 1997 blev han valgt til Folketinget. Han opnåede ikke genvalg i 2001. I 2007 meldte han sig ud af CD og blev medlem af Ny Alliance. Han valgte ikke at genopstille til kommunalvalget i 2009.

Ebbe Kalnæs er pt. medlem af Fælleslisten.

Eksterne henvisninger
 Gammelt portrætfoto 

Tidligere folketingsmedlemmer fra CD
Folketingsmedlemmer i 2000'erne
Kommunalpolitikere fra Danmark
Svend Olufsen

Svend Andreas Grøn Olufsen (født 12. december 1897 på Quistrup i Struer, død 22. december 1949 i Skive) var en dansk ingeniør og grundlægger, bror til Aksel og Peter Olufsen.

Olufsen var søn af landstingsmand, godsejer Peter Olufsen og hustru Anna Hansen. Han var ud af en søskendeflok på 7, hvor Peter, Anna Emilie, Ellen Margrete, Karen Skak var ældre og Gerda og Aksel var yngre søskende. Han grundlagde Bang & Olufsen sammen med Peter Bang i 1925. Virksomhedens første år foregik på Quistrup Gods, hvor loftværelserne blev brugt til virksomhedsdrift og godsets ansatte efterhånden blev involveret mere og mere i produktionen af Eliminatorer, som var Bang & Olufsens første rigtige produktsucces. 

Selvom Svend var uddannet ingeniør og initiativtager til etableringen af virksomheden var det Peter Bang, der stod for innovationen og Svend selv var den der tog sig mest af den forretningsmæssige del. 

Svend Olufsen er i øvrigt kendt for sine generøse, men diskrete, bidrag til forskellige modstandsgrupper under anden verdenskrig. Han hjalp flere jøder med skjul på sit gods Breinholdt ved Struer før de blev sejlet over til Sverige. Han gav større bidrag til bl.a. Churchill-klubben.

Svend Olufsen døde kun 52 år gammel af komplikationer i forbindelse med en blindtarmsoperation.
Han er begravet på Gimsing Kirkegård.

Se også 
 Ingeniør L.A. Duus Hansen, arbejdede for B & O, og byggede den såkaldte 'telefonbogsradio' i 1943.

Eksterne henvisninger 
 

Erhvervsfolk fra Danmark
Ingeniører fra Danmark
Godsejere fra Danmark
Personer fra Struer
Danskere i 1900-tallet
Bang & Olufsen
Svend
Personer i Dansk Biografisk Leksikon
Selbitz (flod)

Selbitz er en bilod til Saale fra venstre, i den østlige del af Frankenwald. Den har sit udspring ca. 650 moh. i en dam nordvest for landsbyen Wüstenselbitz i Helmbrechts kommune (i landkreis Hof i den tyske delstat Bayern).  Den løber først mod øst , og så i nordlig retning omkring Helmbrechts videre forbi byerne Schauenstein, Selbitz og Naila; Mellem Hölle og Blechschmidtenhammer løber den i den 170 meter dybe   Höllental der er skåret gennem klipper af  diabas.

I landsbyen  Hölle (Naila kommune) ligger  direkte ved flodbredden en 262 meter dyb boret mineralvandskilde, Höllensprudel. Mellem udmundingen af Thüringischen Muschwitz ved enden af Höllentals og udmundingen i Saale ved Blankenstein, danner Selbitz, på en ca. to kilometer lang strækning, grænse mellem Bayern og Thüringen; vandrevejen mellem de bayerske bebyggelser Untereichenstein og Blankenstein regnes for afslutningen af den historiske thüringske grænsevej Rennsteigs.

Selbitz er 36,6 Kilometer, og der er en højdeforskel på 236 meter. Navnet Selbitz kommer sandsynligvis fra det  slaviske zelenovica som betyder noget i retning af grønne bæk. 

Floder i Bayern
Landkreis Hof
Hærens Officersskoles Kadetforening

Hærens Officersskoles Kadetforening (HOKA) er en forening for skolens kadetter, elever og lærere.
HOKA har til formål at fremme det sociale liv og knytte kadetter, elever og lærere sammen på Frederiksberg Slot.

HOKA står bl.a. for planlægningen af de årlige baller, der bliver afholdt på Hærens Officersskole, Frederiksberg Slot.

Eksterne henvisninger 
 HokaNet.dk

Officersskoles Kadetforening
Foreninger fra Danmark